**HARTMANN GROUP**

Slovenská republika

TLAČOVÁ

SPRÁVA

Veroval – domáci test na zistenie borélií z kliešťa vás zbaví neistoty

**Bratislava, 28. augusta 2017** – Po ústupe letných horúčav sa opäť zvýši ich výskyt. Malé kliešte môžu prenášať nebezpečné borélie, ktoré môžu človeku spôsobiť vážne zdravotné ťažkosti s chronickými následkami. Pomocou nového domáceho testu Veroval Borélie z kliešťa teraz možno predvídať možné ochorenie skôr než naozaj prepukne.

Veroval je značka osobných diagnostických testov, ktorých rýchlosť a vysoká presnosť je porovnateľná s laboratórnymi testami. Test je možné vykonať pohodlne a veľmi jednoducho v domácom prostredí. Vyhodnotenie je veľmi rýchle, väčšina testov Veroval potrebuje k zisteniu výsledku iba 10 minút

Domáci test Borélie z kliešťa od spoločnosti HARTMANN - RICOpomáha včas odhaliť riziko lymskej boreliózy po napadnutí kliešťom. "*Výhodou tohto testu je, že takmer okamžite a v domácich podmienkach získate cennú informáciu, či je potrebné pozorovanie a návšteva lekára, alebo sú vaše obavy s najvyššou pravdepodobnosťou zbytočné*," vysvetľuje Irena Malá, PR manažérka spoločnosti HARTMANN - RICO, a dodáva: "*Vyšetrenie kliešťa, ktoré si pacient odstránil, je náš príspevok pre včasnú diagnostiku nebezpečného ochorenia.*"

Lymská borelióza je ochorenie, ktoré prenášajú predovšetkým kliešte. Ochorenie, ktoré vyžaduje preliečenie antibiotikami, je však potrebné včas diagnostikovať. Pri podozrení na boréliovú infekciu hrá v prvej fáze najdôležitejšiurolu klinické vyšetrenie.

 „*Príznakom skorej infekcie býva zvyčajne erythema migrans, červená škvrna s bledším vnútrom, ktorá sa začne tvoriť na pokožke v okolí miesta uštipnutia po niekoľkých dňoch až týždňoch. Tá sa postupne zväčšuje na veľkosť 10 až 15 centimetrov a môže sa objaviť na rôznych častiach tela. U niektorých ľudí sa však tieto kožné prejavy neobjavia a ochorenie môže bez povšimnutia pokračovať*,“ upozorňuje MUDr. Jana Bendová, praktická lekárka pre dospelých.

Na rozdiel od vírusu kliešťovej encefalitídy prítomného v slinách kliešťa, sa baktérie borélie vyskytujú v jeho čreve. Preto sa predpokladá, že pre infikovanie človeka je potrebná dlhšia doba prisatia - asi 12 až 24 hodín. Ak sa podarí kliešť odstrániť skôr, je pravdepodobnosť infekcie malá.

Inkubačná doba boreliózy je 2 mesiace, resp. protilátky v tele sú detekovateľné 3 - 6 týždňov po infekcii. Potvrdiť prítomnosť borélií vyšetrením krvi je teda možné až s odstupom niekoľkých týždňov po napadnutí. Krvné testy sa zvyknú opakovať, pretože vyšetrenia môžu vykazovať falošnú pozitivitu i negativitu a protilátková odpoveď u rôznych ľudí je značne variabilná. I preto je domáci test veľkým prínosom – v priebehu 10 minút dodá istotu.

Každý domáci test obsahuje návod s podrobnými inštrukciami krok po kroku. K dispozícii sú aj inštruktážne videá na stránke [http://veroval.info/sk-sk](http://veroval.info/sk-SK) a na YouTube kanáli spoločnosti HARTMANN - RICO. Domáci test Veroval Borélie z kliešťa je voľne dostupný v lekárňach za odporúčanú maloobchodnú cenu 10,99 eur s DPH.

 ***5 dôvodov pre domáci test Borélie z kliešťa***

*1. Test se robí zo samotného kliešťa, nie zo vzorky krvi človeka*

*2. Diagnostická metóda je vhodná pre všetky vekové kategórie (teda aj deti)*

*3. Zatiaľ neexistuje očkovanie proti Lymskej borelióze*

*4. Štatistiky uvádzajú, že až 10 % kliešťov na Slovensku je infikovaných boréliami\**

*5. Rýchlosť výsledku – platí, že čím dlhšie je kliešť prisatý, tým vyššia je pravdepodobnosť ochorenia*

*\* Zdroj: www.epis.sk*

**Z  akých domácich testov Veroval® si možno vybrať?**

HARTMANN - RICO predstavuje na slovenskom trhu najširšie spektrum diagnostických testov pre domáce použitie. K už zavedenému CRP testu, ktorý sa používa pre rozlíšenie vírusovej a bakteriálnej infekcie, je k dispozícii deväť ďalších testov Veroval. Zdravotný stav vám tak môžu pomôcť overiť testy na Zistenie alergie, Neznášanlivosť lepku, Borélií z kliešťa, Zápal močových ciest, Nedostatok železa, Prevencia črevných ochorení, Prevencia žalúdočných ochorení, Cholesterol a Mužská plodnosť.

**O spoločnosti HARTMANN – RICO**

Spoločnosť HARTMANN – RICO vznikla v roku 1991 vstupom spoločnosti PAUL HARTMANN AG do vtedajšieho podniku Rico Veverská Bítýška. Patrí medzi najvýznamnejších výrobcov a distribútorov zdravotníckych pomôcok a hygienických výrobkov v Českej republike. Viac ako 20 rokov pôsobí HARTMANN - RICO aj na území Slovenska so sídlom v Bratislave.